# Elis Regina

Elis Regina Carvalho Costa (Porto Alegre, 1945eko martxoaren 17a — São Paulo, 1982ko urtarrilaren 19a) brasildar abeslaria izan zen. Bere ahots gaitasunagatik, musikaltasunagatik eta presentzia eszenikoagatik ezaguna, Brasilen zein nazioartean txalotua izan zen, eta Ella Fitzgerald, Sarah Vaughan eta Billie Holiday bezalako abeslariekin alderatua. Falso Brilhante (1975-1977) eta Transversal do Tempo (1978) arrakastekin, Elis Reginak musika ikuskizunak berritu zituen bere herrialdean.
1960ko hamarkadan musika jaialdietatik atera zen lehen artista nagusia izan zen, eta Bossa Novan nabarmendu zen. Hasieran, bere estiloak irratiko abeslarien eragina izan zuen, batez ere Ângela Mariarena. Arrakasta handirik gabe grabatutako lau LPren ostean — Viva a Brotolândia (1961), Poema de Amor (1962), Elis Regina (1963), O Bem do Amor (1963) —, 1965ean Elis izan zen TV Excelsior jaialdian errebelazio handiena, Vinícius de Moraes eta Edu Loboren "Arrastão abestia kantatuz. Lorpen horrek telebistan aritzeko aukera eskaini zion. Handik gutxira, Brasilgo musika herrikoiaren lehen izar bihurtu zen, Jair Rodriguesekin batera Brasilgo musika herrikoiari buruzko programa garrantzitsuenetako bat zuzendu zuenean, O Fino da Bossa.
Genero asko abestu zituen: MPBtik bossa novara, sambara, rockera eta jazzera.
Bere ibilbidean zehar, oraindik ezezagunak ziren artisten abestiak abesteagatik nabarmendu zen, hala nola, Milton Nascimento, Ivan Lins, Belchior, Renato Teixeira, Aldir Blanc eta João Bosco. Haiek plazaratzen eta haien lanak ezagutarazten lagundu zuen. Beste lankidetza batzuen artean, Jair Rodrigues, Tom Jobim eta Rita Leerekin egin zituen duetoak ezagunak izan ziren. Bere bigarren senarrarekin, César Camargo Mariano piano-jolearekin, sormen eta koherentzia musikal handiko lan luze bat egin zuen eta, teknikoki, Brasilgo abeslari onenatzat hartu zuten.
2013an, Brasilgo musikako emakumezko ahots onena aukeratu zuen Rolling Stone aldizkariak. Brasilgo musikako artista handienen zerrendan ere aipatu zen Elis. 14. postuan geratu zen, lehen postuan dagoen emakumea izanik. Urte bereko azaroan, bere omenezko musikala estreinatu zen, Elis, the musical.
Elis Regina gazte hil zen, 36 urte zituela, bere ibilbidearen gorenean, zalaparta handia sortuz. Heriotzaren kausari buruz eztabaida asko egon bazen ere, probek frogatu zuten arrazoia alkohola eta kokaina batera kontsumitzea izan zela. Horrek bihotz geldialdia eragin zion.
Ronaldo Bôscolirekin ezkondu zen lehenbizi, garai hartan O Fino da Bossako zuzendaria zenarekin, eta harekin izan zuen João Marcello Bôscoli (1970) semea; 1973an, César Camargo Mariano piano-jotzailearekin ezkondu zen eta harekin beste bi seme-alaba izan zituen: Pedro Mariano (1975) eta Maria Rita (1977).

## Erreferentziak

* ↑ Góes, 2007
* ↑ Pugialli, 2006
* ↑ Silva, 2002
* ↑ Arashiro, 2004
* ↑ «Veinte años después, aún brilla la estrella de la gran Elis Regina» La nación.
* ↑ «Cantora se identifica com Elis Regina» Folha de S.Paulo 04/9/1996.
* ↑ 30 anos sem Elis Regina. .
* ↑ «Elis» Phil Woods.
* ↑ Roger Lerina. (10-07-2017). Angela Maria lança disco com 10 canções de Roberto e Erasmo Carlos. GaúchaZH.
* ↑ Rebeca Oliveira. (28-10-2015). Uma das maiores vozes do Brasil, Angela Maria ganha biografia detalhada. Correio Braziliense.
* ↑ Danilo Casaletti. (17-07-2012). Agora é a vez de os homens cantarem Elis. Revista Época.
* ↑ Renato Kramer. (05-09-2015). 'Eu sou a última rainha do rádio', diz Ângela Maria. Folha de S.Paulo.
* ↑ "As 100 Maiores Vozes da Música Brasileira". .
* ↑ "Os 100 Maiores Artistas da Música Brasileira". .
* ↑ Santos, Mariane RossiDo G1. (2013-08-18). «Elis Regina, Chacrinha 'Se eu fosse você' virarão musicais» Música em Santos e Região.
* ↑ Leonardo Rodrigues. (12/01/2019). Elis Regina foi vítima de overdose: como foram as últimas horas da cantora. BOL Entretenimento.
* ↑ O amargo brilho do pó". Revista Veja 27/1/1982.

## Kanpo estekak

* Datuak: Q465877
* Multimedia: Elis Regina / Q465877